ג'ף קונס

ג'ף קונס (באנגלית: Jeff Koons; נולד ב-21 בינואר 1955) הוא פסל וצייר אמריקאי. קונס הוא אחד האמנים העכשויים הידועים ביותר, המצליחים ביותר והיקרים ביותר. ידוע בשל הרפרודוקציות שלו על חפצים בנליים יחסית (כגון אומנות בלונים בפלדת אל חלד או פסל מונומנטלי מפרחים בצורת כלבלב). קונס נולד בעיר יורק (אנ'), שבפנסילבניה, ב-1955. ב-1972 החל ללמוד אמנות במכון מרילנד קולג' לאמנות (אנ') (MICA) בבולטימור, ולאחר מכן בבית הספר של מכון האמנות של שיקגו (אנ') (SAIC), שם למד אצל האמן הידוע אד פסצ'קה (אנ'). בשנת 1976 החל קונס לעבוד כברוקר בוול סטריט בניו יורק. יצירותיו של קונס נמכרות במחירי שיא. במאי 2019 נמכרה יצירתו "ארנב" תמורת 91 מיליון דולר, מחיר שיא ליצירה של אמן חי. המבקרים חלוקים בדעותיהם לגבי קונס. יש הרואים בעבודותיו חלוציות ובעלות חשיבות אמנות-היסטורית מרכזית. אחרים מבטלים את עבודתו כקיטש, ומאשימים אותו בהתנהלות מסחרית צינית. פסלי הכלבים של קונס מוצגים בגלריות ובתערוכות ברחבי העולם בצבעים שונים: כחול, כתום, אדום, ורוד וצהוב. חלקם בגובה עד 40 ס"מ ואחרים מתנשאים לגובה של עשרה מטרים קונס יצר פסל בדמות האמנית ליידי גאגא, המוצג על גבי עטיפת האלבום שלה ARTPOP. במהלך 2017 הציג פסל ענק של כלב עשוי ניילון בהופעות של ג'יי זי בשנים 2020–2021 הוצגו מבחר מעבודותיו של קונס בתערוכה במוזיאון תל אביב לאמנות תחת הכותרת "ערך מוחלט". עקב מגפת הקורונה לא התאפשר לקונס להגיע לפתיחת התערוכה המתוכננת. בפברואר 2023 בערב הפתיחה החגיגי של יריד האמנות "ווינווד" במיאמי, שברה בשוגג מבקרת בתערוכה, פסל כלב בלון כחול בגובה של 40 סנטימטרים ובשווי מוערך של 42 אלף דולרים. "צבעונים", הנובר, גרמניה "קיפנקרל", וושינגטון, ארצות הברית "כלבלב", ליד מוזיאון גוגנהיים, בילבאו, ספרד בהיותו סטודנט נולדה לו בת. אמה הצעירה סירבה להנשא לו והילדה נמסרה לאימוץ. לאחר שנים חודש הקשר בין קונס לבתו. בשנת 1991 נישא קונס לצ'יצ'ולינה. הזוג זכה לתשומת לב תקשורתית כאשר קונס יצר פסלים וציורים המתארים את בני הזוג בעת קיום יחסי מין. בשנת 1992 התגרש הזוג, זמן קצר לפני לידת בנם לודוויג. צ'יצ'ולינה עזבה את ארצות הברית עם בנה והמשמורת עליו נידונה בתהליך משפטי ארוך. ב-1998 קיבל קונס את המשמורת החוקית על הילד, אך זה נשאר עם צ'יצולינה באיטליה. אתר האינטרנט הרשמי של ג'ף קונס (באנגלית) ג'ף קונס, ברשת החברתית אקס (טוויטר) ג'ף קונס, באתר "עמלנט" קרול ווגל, הניו יורק טיימס, ג'ף קונס מכניס למוזיאון ויטני את צ'יצ'ולינה ואת מייקל ג'קסון, באתר הארץ, 28 ביוני 2014 ספי הנדלר, האם ג'ף קונס אמן או סתם מעתיקן?, באתר הארץ, 31 בדצמבר 2014 נעמה ריבה, ג'ף קונס, ששבר שיא מכירה לאמן חי, יוצג במוזיאון תל אביב ויגיע לפתיחה, באתר הארץ, 3 בפברואר 2020 חיים הנדוורקר, ג'ף קונס: "זו זכות גדולה להיות אמן. זה לא דבר שאתה עושה בשביל כסף", באתר הארץ, 3 במרץ 2020 רענן שקד, מאסטר ג'ף, באתר "ידיעות אחרונות", 26 במאי 2020 מי פיסל את מייקל ג'קסון כקדוש?, באתר אנציקלופדיה אאוריקה ג'ף קונס, באתר אנציקלופדיה בריטניקה (באנגלית) Scott Reyburn, Jeff Koons ‘Rabbit’ Sets Auction Record for Most Expensive Work by Living Artist, New York Times, May 15, 2019 רוברטה סמית, תפסיקו לשנוא את ג'ף קונס, באתר הארץ, 19 במאי 2019 טעות בשווי 42 אלף דולר: מבקרת שברה פסל של האמן ג'ף קונס, באתר ynet, 19 בפברואר 2023 חיים הנדוורקר, ג'ף קונס ביטל הגעתו לתערוכה שלו בישראל, בעקבות התפשטות הקורונה, באתר הארץ, 5 במרץ 2020 מתורגם מהוויקיפדיה האנגלית: Anthony, Andrew (16 October 2011). "The Jeff Koons Show". London: The Guardian. Retrieved 2012-06-06. ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.